Ei, ma ütlen, et mul ei ole neid kõiki ka peas. Ja teiseks, ega see teile ka midagi ei anna. Nagu ütlesin, me ei saa neid erinevaid reserve üldiste kulutuste  jaoks kasutusele võtta. Aga ma tahaksin rõhutada, et meie tänased jõupingutused ei ole seotud ainult eurole üleminekuga. See ei ole ainus ega peaeesmärk! Meie tänane eesmärk on säilitada riigi likviidsusvõime, et me suudaksime välja maksta palgad, pensionid, et kõik toimiks, et riik ei läheks pankrotti. See ei ole esieesmärk, alles teisejärguline ülesanne on eurole üle minna. Ma ei tahaks, et ühiskonnas jääks mulje, et kõik need kärped on vajalikud ainult eurole üleminekuks. Kärpeid on vaja riigi  jätkusuutlikkuse tagamiseks.